system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Comuna Dofteana, Bacău.
assistant
Dofteana () este o comună în județul Bacău, Moldova, România, formată din satele Bogata, Cucuieți, Dofteana (reședința), Hăghiac, Larga, Seaca și Ștefan Vodă.

Prin comună trece și calea ferată Adjud–Comănești–Siculeni, ce este deservită de stația Dofteana Bacău.

Demografie 

Conform recensământului efectuat în 2021, populația comunei Dofteana se ridică la 10.236 de locuitori, în creștere față de recensământul anterior din 2011, când fuseseră înregistrați 9.346 de locuitori. Majoritatea locuitorilor sunt români (91,51%), iar pentru 8,47% nu se cunoaște apartenența etnică. Din punct de vedere confesional, majoritatea locuitorilor sunt ortodocși (77,78%), cu minorități de romano-catolici (8,8%) și penticostali (4,39%), iar pentru 8,64% nu se cunoaște apartenența confesională.

Politică și administrație 
Comuna Dofteana este administrată de un primar și un consiliu local compus din 17 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Trotuș a județului Bacău și era formată din satele Dofteana, Bogata, Larga și Cucuieți, cu 2848 de locuitori ce trăiau în 640 de case. În comună existau o fabrică de gaz, o fabrică de cherestea cu aburi, mai multe fierăstraie de apă, o școală mixtă cu 47 de elevi (35 de băieți și 12 fete), patru biserici ortodoxe și două catolice, iar principalii proprietari de pământ erau N.N. Ghica și G.N. Ghica. Anuarul Socec din 1925 consemnează comuna în plasa Comănești a aceluiași județ, având 3489 de locuitori în satele Cucuieți, Dofteana, Larga, Seaca, Valea Câmpului și Valea Codrului.

În 1950, comuna a trecut în administrarea raionului Târgu Ocna din regiunea Bacău. În 1968, ea a revenit la județul Bacău, reînființat; tot atunci, satele Valea Câmpului și Valea Codrului au fost desființate, fiind incluse respectiv în satele Ștefan Vodă și Cucuieți.

Monumente istorice 

În comuna Dofteana se află ansamblul castelului Ghika, monument de arhitectură de interes național. Ansamblul, datând de la sfârșitul secolului al XIX-lea, este compus din castelul propriu-zis și parcul acestuia și se află în satul Dofteana.

Personalități 
 Scarlat Longhin (1899 - 1979), general, medic dermatovenerolog;
 Victoria Furcoiu (n. 1955), scriitoare.

Note

Vezi și 
 Creasta Nemirei (sit de importanță comunitară inclus în rețeaua ecologică europeană Natura 2000 în România)

Dofteana